**Referat styremøte 13.06.2016**

**Jøvik Utviklingslag**

Stiftet 15.august 1986

**Dato:** 13.06.2016

**Klokken:** 19:00

**Sted:** Olderbakken Bygdehus

**Tilstede:** Jan Holmebukt, Øyvind Jakobsen, Inger S. Larsen, Nils Johan Larsen og Ellinor Larsen.

**Sak 24/16: Gjennomgang av referat fra styremøtet 11.05.2016.**

Etter gjennomgang er det kommentar på sak *22/16.* **Vedtak:** Det må ved en senere anledning når brev skal skrives brukes mer tid slik at alle i styret får tid å tenke seg om. Leder tar kritikk. *Ang. sak 23/16:* **Renovasjonen nord for Holmbuktura.** Fått tilbakemelding på brev sendt etter forige styremøte. Remiks sier at praksisen med tømming annen hver uke brukes flere steder i kommunen og går helt greit. Anbefalingen deres er derfor å skifte grønne poser ofte slik at de ikke blir for fulle. Videre opplyses det at vi får tak i posene på rådhuset og ved poseutlevering.

**Sak 25/16: Strømsnes Gravlund, skilting om fjerning av gamle støtter. Er dette helt innafor?**

Etter det vi kjenner til så har ikke kommunen lov å ta betalt så lenge det ikke tilhører dem. Vår kirkegård ligger på privat grunn. **Vedtak:** Vi henvender oss til kirkevergen med henstilling om at de kommer offentlig ut med en redegjørelse ang. avgiften som de krever. Det er mange som lurer. Det er svært ubehagelig for besøkende og pårørende på kirkegården å måtte forholde seg til denne usikkerheten.

**Sak 26/16: Toalett ved Faueldalsøra og Straumen. Hva er gjort?**

Det har vært en misforståelse ang, hvem som skulle ta saken videre. **Vedtak:** Utsettes til høsten.

**Sak 27/16: Bygdas hjertestarter og ansvarsforholdet til denne.**

Har gjort en henvendelse til bygdelaget. Etterlyst svar. **Vedtak:** Jobber videre med saken. Leder jobber videre etter ferie.

**Sak 28/16: Jøvik Utviklingslag er 30 år i år. Skal vi markere jubileet?**

**Vedtak:** Utviklingslaget er enige om at det skal markeres til høsten. Kommer tilbake med info etter ferien.

**Sak 29/16: Regionalplan plan Fv. 91 Ullsfjordforbindelsen.**

Planleggingsleder Ann Kristin Edvardsen fra SSV ytret tidligere et ønske om å treffe folk fra bygda. Utviklingslaget prøvde med kort varsel å nå ut til folket. Det var ca. 24 personer som deltok på møtet som ble avviklet fra kl.18-19 (i forkant av styremøtet). Gjennomgang av alle traseene som er igjen etter at det er forkastet 3 alternativer. Mange positive innspill fra folket som også ble notert ned og tas med videre i planlegginga. Torsdag 16/6 skal veivesenet, geologer m/flere på befaring i området. Fra utviklingslaget skal Nils Johan være representert. Kjell Borch skal også delta. Mer info om planprogrammet for regional plan fylkesvei 91 Ullsfjordforbindelsen finner du dokumentene på SSV sin nettside vegvesen.no –Vegprosjekter.

**Eventuelt:**

**1:** Dataopplæring av styret via Hovedstyret. Laget må gi tilbakemelding innen 15. juni om vi har noen ønsker i forhold til opplæring. Leder sender mail.

Møtet avsluttet kl. 20:40